

**KEMPELEEN NAISVOIMISTELIJAT RY**

TOIMINTAKERTOMUS VUODELTA 2021



Sisällys

[1. YLEISTÄ SEURASTA 1](#_Toc97930246)

[2. VUODEN 2021 YLEISKATSAUS 1](#_Toc97930247)

[2.1 Koronavirus ja vuoden tunnit 2](#_Toc97930248)

[2.2 Muita tärkeitä tapahtumia vuoden aikana 2](#_Toc97930249)

[3. LAATUTOIMINTA 3](#_Toc97930250)

[4. TOIMINTAKÄSIKIRJAT 3](#_Toc97930251)

[5. JOHTOKUNTA 3](#_Toc97930252)

[6. SEURAN TUNNUSLUKUJA 4](#_Toc97930253)

[7. JÄSENMÄÄRÄT 4](#_Toc97930254)

[8. PIDETYT TUNTIMÄÄRÄT JA KÄVIJÄMÄÄRÄT TUNNEILLA 6](#_Toc97930255)

[9. SEURAN TARJONTA 7](#_Toc97930256)

[9.1 Lapset ja nuoret kevätkausi: 7](#_Toc97930257)

[9.2 Lapset ja nuoret kesäkausi: 8](#_Toc97930258)

[9.3 Lapset ja nuoret syyskausi: 8](#_Toc97930259)

[9.4 Aikuiset kevätkausi: 9](#_Toc97930260)

[9.5 Aikuiset kesäkausi: 9](#_Toc97930261)

[9.6 Aikuiset syyskausi: 9](#_Toc97930262)

[10. MAKSUT JA JÄSENEDUT 10](#_Toc97930263)

[11. TAPAHTUMAT 10](#_Toc97930264)

[12. KISATAPAHTUMAT 10](#_Toc97930265)

[13. OHJAAJA- JA SEURAKOULUTUKSET 11](#_Toc97930266)

[14. KOKOUKSET 11](#_Toc97930267)

[15. EDUSTUKSET JA HUOMIONOSOITUKSET 11](#_Toc97930268)

[16. YHTEISTYÖKUMPPANIT 12](#_Toc97930269)

[17. LAHJOITUKSET JA AVUSTUKSET 12](#_Toc97930270)

[18. TIEDOTUS JA MAINONTA 12](#_Toc97930271)

# YLEISTÄ SEURASTA

Kempeleen Naisvoimistelijat ry (myöh. KNV tai seura) on vuonna 1979 perustettu urheiluseura. Seura on Suomen voimisteluliiton, Suomen Cheerleadingliiton sekä Pohjois-Pohjanmaan Liikunta PoPLi ry:n jäsenjärjestö. Seuralla on Olympiakomitean myöntämä Tähtiseura-laatusertifikaatti sekä aikuisliikunnassa että lasten ja nuorten liikunnassa. Seuran saamat Tähtiseura-laatusertifikaatit edellyttävät seuraa myös kehittämään toimintaansa jatkuvasti. Tähtiseurojen toiminnan laatua arvioidaan kolmen vuoden välein. Viimeisin auditointi on seurassa tehty vuonna 2020, joten seuraava auditointi on 2023.

Seuraa johtaa jäsenistön valitsema johtokunta, joka toimii vapaaehtoisvoimin.

Seuran arvot ovat matalan kynnyksen toiminta, liikunnan ilo, asiakaslähtöisyys ja monipuolisuus.

Seurassa lasten ryhmissä liikutaan lasten ehdoilla. Niissä otetaan huomioon eri-ikäisten lasten fyysiset, psyykkiset ja sosiaaliset taidot. Aikuisten ryhmissä halutaan korostaa liikuntaharrastuksen monipuolisuutta ja säännöllisyyttä sekä helppoutta tulla mukaan toimintaan. Liikuntaryhmille tarjotaan myös mahdollisuus hankkia esiintymiskokemusta esimerkiksi osallistumalla tapahtumiin ja esiintymällä seuran näytöksissä. Kilpailevien joukkueiden määrä on kasvanut seurassa tasaisesti.

Koulutettujen ohjaajien ja muiden toimijoiden avulla pyritään siihen, että seuran toiminta on laadukasta ja näin ollen seurassa viihdytään. Seuran kaikki ohjaajat ovat käyneet vähintään Voimisteluliiton aikuisten tai lasten Voimisteluohjaajan Starttikoulutuksen tai heillä on muu ryhmäliikunnan ohjauskoulutus tai voimisteluohjaajakoulutus. Seura järjestää liikuntaa turvallisessa toimintaympäristössä ja ohjaajilla on valmiudet perusensiapuun.

# VUODEN 2021 YLEISKATSAUS

Seuran tavoitteena vuodelle 2021 aikuisliikunnassa oli, että jäsenmäärä pysyisi nykyisellä tasolla. Tähän tavoitteeseen ei kuitenkaan päästy, vaan jäsenmäärät putosivat yli 30% ollen alimmillaan viimeisen 10 vuoden seurantajakson aikana. Tämä johtui lähinnä siitä, ettei aikuisliikunnan kevätkautta päästy lainkaan aloittamaan koronarajoituksista johtuen.

Lasten ja nuorten osalta tavoitteena oli säilyttää nykyiset jäsenmäärät ja nykyiset ryhmät. Tavoitteena oli myös mahdollisuuksien mukaan järjestää lisäryhmiä tai erilliskursseja. Vuoden aikana lasten ja nuorten jäsenmäärät laskivat yli 12%:lla ja KNV:llä oli 16 lastenryhmää keväällä ja 18 ryhmää syksyllä, joten tavoitteisiin ryhmien osalta päästiin hienosti, mutta jäsenmäärissä tavoitteista jäätiin. Myös mm. Akrobatia erilliskurssi järjestettiin syksyn aikana.

Talouden osalta vuodelle 2021 tehtiin yli 11 000€ tappiollinen tulosbudjetti, koska menojen ennakoitiin palaavan koronaa edeltävien vuosien tasolle mutta tuotot arvioitiin jäävän vielä lähelle vuoden 2020 tuottoja. Kuitenkin mm. kevään aikuisliikunnan rajoituksista johtuen kustannukset jäivät reilusti budjetoidusta ja jopa edellisestä vuodesta ollen 62 684,62 € (68 450,11€ vuonna 2020). Syksyn tuotot jäivät ennakoidusti pieniksi ollen 74 667,85€ (92 408,17€ vuonna 2020). Seuran tilikauden tulos jäi kuitenkin haastavan vuoden jälkeen todella hienosti yli 21 000€ plussalle.

Jo toista vuotta kestäneet poikkeukselliset olosuhteet ja alati muuttuvat tilanteet vaativat hurjan määrän vapaaehtoistyötä ja ponnistelua koko seuran henkilöstöltä ja johtokunnalta. Kaikesta tästä seura kuitenkin selvisi erinomaisesti. Tästä ketterästä ja joustavasta toiminnasta iso kiitos kuuluu koko seuran henkilöstölle ja muille vapaaehtoistyötä tehneille sekä tietysti meidän iki-ihanille asiakkaille, jotka mahdollistivat kaiken tämän.

## Koronavirus ja vuoden tunnit

Kevään lasten ja nuortentunnit päästiin aloittamaan vasta 1.2.2021 rajoitusten poistuttua lasten ja nuorten osalta.

Aikuisliikunnan koronarajoitukset kestivät koko kevätkauden ajan ja kevätkautta lähitunteina ei päästy lainkaan aloittamaan. Seura kuitenkin järjesti asiakkaille etätunteja YouTube-kanavan kautta. Uusia tunteja julkaistiin aina kuukausittain 4 erilaista.

Kevään aikana myös lasten- ja nuorten ryhmissä oli selkeästi edellistä vuotta vähemmän osallistujia, mutta ryhmät saatiin kuitenkin hienosti kasaan riittävillä osallistujamäärillä.

Kesäkausi touko-kesäkuussa antoi uskoa aikuisliikunnan jatkoon. Koronarajoitusten höllentyessä aloitimme toukokuussa ulkojumpat Pirilän ulkolavalla. Ne olivat hyvin suosittuja ja saimme niistä paljon kiitosta asiakkailta, jotka olivat innoissaan päästessään taas jumppaamaan ja tanssimaan kanssamme.

Syyskausi päästiin aloittamaan suunnitellusti lasten ja nuorten osalta 16.8.2021 ja aikuisliikunnat aloitimme 30.8.2021. Syyskaudella ensimmäiset koronarajoitukset astuivat voimaan vasta 7.12.2021 alkaen, joten viimeisen reilun viikon ajan aikuisliikunnan jumpilla tarkistettiin kaikilta koronapassit.

## Muita tärkeitä tapahtumia vuoden aikana

Vuosi 2021 oli kaiken kaikkiaan nopeiden päätösten ja muutosten aikaa johtuen lähinnä Koronaviruksen aiheuttamista rajoituksista ja muutoksista. Jo toista vuotta jyllänneen pandemian takia useat tapahtumat jouduttiin taas perumaan. Tällaisia olivat mm. omat kevät- ja talvinäytökset. Keväällä KNV kuitenkin järjesti kevätnäytöksen kuvaamalla jokaisen ryhmän esityksen ja esitystallenteet jaettiin KNV:n jäsenille katseltavaksi vapaaehtoista maksua vastaan.

Keväällä tehtiin myös asiakastyytyväisyyskysely asiakkaille ja henkilöstötyytyväisyyskysely ohjaajille. Näistä saatuja palautteita käytiin läpi johtokunnassa ja myös ohjaajien kanssa ohjaajapalavereissa ja tehtiin suunnitelmat näiden palautteiden mukaisesti.

Vuoden aikana seuran kilpajoukkueet osallistuivat ahkerasti lukuisiin etä- ja lähikisoihin. Tapahtumamäärät saattavat olla jopa seuran historian suurimmat. Kisojen kautta joukkueet ovat hienosti kartoittaneet esiintymis- ja kisakokemusta.

# LAATUTOIMINTA

Seuralla on Suomen Olympiakomitean myöntämä Tähtiseura laatusertifikaatti lasten ja nuorten sekä aikuisliikkujien osalta. Tähtiseura-ohjelma on Olympiakomitean, lajiliittojen ja aluejärjestöjen laatuohjelma, joka kehittää ja tukee suomalaisen urheilun keskeistä vahvuutta: seuratoimintaa.

Tähtimerkki on Olympiakomitean ja lajiliiton myöntämä tunnus urheiluseuralle, joka täyttää määrätyt laatutekijät seuran valitsemalla osa-alueella. Osa-alueita on kolme: lapset ja nuoret (vihreä tähtimerkki), aikuiset (punainen tähtimerkki) sekä huippu-urheilijat (sininen tähtimerkki). KNV:llä on vihreä ja punainen tähti. Tähtimerkin saaneet seurat muodostavat Tähtikuvion, joka loistaa kirkkaampana kuin tähdet yksinään.

Tähtimerkki on myös lupaus laadusta nykyisille ja uusille jäsenille sekä heidän lähipiirilleen ja tukijoille. Tähtimerkin saaneessa seurassa toimitaan inhimillisesti, modernisti ja ketterästi.  Tähtiseurassa jokainen voi urheilla ja liikkua omalla tasollaan ja kohti omia tavoitteitaan yhä suuremman taustatuen avulla. Tämän laajemman tuen avulla on mahdollista säilyttää liikunta osana eri elämänvaiheita ja myös kehittyä huippu-urheilijaksi asti.

# TOIMINTAKÄSIKIRJAT

Seuralle on laadittu toimintakäsikirja, jossa käydään läpi seuran tärkeitä periaatteita, ohjeita ja käytäntöjä. Se on työväline johtokunnalle, ohjaajille sekä seuratoimijoille. Toimintakäsikirja antaa myös jäsenistölle tarpeellista ja merkittävää perustietoa seuratoiminnasta ja samalla myös perehdyttää seuran jäseniä tehtäviinsä.

Seuralla on myös talousohjesääntö, yhteiset pelisäännöt sekä Lasten ja nuorten ohjaajien palkkasäännöt.

Seuralla on sisäinen intranet ja Microsoftin Teams ryhmät johtokunnalle sekä ohjaajille. Intranet ja Teams varmistavat seuran asiakirjojen ym. säilyvyyden ja tallentamisen sekä mahdollistavat kävijämäärien ja muun tilastotiedon hakusanoilla tapahtuvan tiedonkeruun. Paperisen dokumentoinnin väheneminen ja muuttuminen digitaaliseksi edesauttaa sitä, että seuran toiminta on tehokkaampaa ja ekologisempaa.

# JOHTOKUNTA

Puheenjohtaja Jaana Saarikivi

Varapuheenjohtaja Pinja Korhonen

Sihteeri Mervi Ketolainen

Aikuisliikuntavastaava Jaana Saarikivi ja varalla Johanna Keränen

Lasten- ja nuortenliikunta vastaava Johanna Keränen ja Pinja Korhonen

Webmaster ja markkinointivastaava Pinja Korhonen (verkkosivut) ja Mervi Ketolainen

(mainonta /Facebook)

Rahastonhoitaja Outi Huhtala

Tapahtuma- ja talkoovastaava Anna Hieta

Laatuseuratoiminnan vastuuhenkilö Johanna Keränen ja varalla Anna Hieta

Turvallisuusvastaava Pinja Korhonen

SCL-vastaava Anna Hieta

Lisäksi toiminnantarkastaja Tuija Ervasti

# SEURAN TUNNUSLUKUJA

Tilikauden tulos: 21 100,81€

**Seuran merkittävimmät menot**

Henkilöstökulut 32 481,46€

* Palkat 27 909,10€
* Palkan sivukulut 4 472,36‬€‬‬‬‬‬‬‬‬‬‬

Muu toiminnan kulu 30 113,97€

* Tilavuokrat 6 948,67€
* Lajipalvelut 5 011,35€

# JÄSENMÄÄRÄT

Vuonna 2021 suurin yksittäinen jäsenmääriin ja tunteihin vaikuttanut tekijä oli toista vuotta koronavirus, jonka myötä kevään aikuisliikuntatunteja ei päästy lainkaan pitämään lähitunteina. Seuran aikuisliikkujissa on paljon riskiryhmiin kuuluvia henkilöitä ja tämä osaltaan myös vaikutti jäsenmääriin.

Aikuisliikkujien määrä jatkoi vuonna 2021 laskuaan ja oli alimmillaan koko 10 vuoden seurantajakson aikana. Jäsenmäärän laskiessa ryhmiä, joissa on alle minimimäärä osallistujia, on pyritty karsimaan.

Kevätkaudella myös lasten ja nuorten ryhmissä näkyi selvää pudotusta ja määrät putosivatkin vuoden 2014 tasolle. Tästä syystä kevään ryhmät eivät täyttyneet entiseen tapaan. Syksyllä lasten ja nuorten osallistujamäärät kuitenkin nousivat reilusti päätyen hieman edellistä syksyä korkeammalle tasolle. Lasten ja nuorten kokonaisjäsenmäärä jäi kuitenkin vielä reilusti edellisestä vuodesta jääden 2016 tasolle.

Seuran jäsenmäärä vuoden lopussa oli 577 (710). Jäsenistä aikuisia oli 170 (245), joista naisia oli 166 (245) ja miehiä 4 (1). Lapsia ja nuoria oli yhteensä 407 (465), joista tyttöjä 368 (448) ja poikia 39 (17).

Diagrammi 1. Kokonaisjäsenmäärän kehitys

Diagrammi 2. Aikuisliikunnan osallistujamäärän kehitys

Huom! Ryhmä muut sisältä 10 kerran kortin ostaneet, erillisryhmät sekä ohjaajat ja johtokunnan jäsenten jäsenmaksut

Diagrammi 3. Lasten ja nuorten osallistujamäärien kehitys

# PIDETYT TUNTIMÄÄRÄT JA KÄVIJÄMÄÄRÄT TUNNEILLA

**Aikuisliikunta:**

|  |  |  |  |  |  |
| --- | --- | --- | --- | --- | --- |
| **Vuosi** | **Syksy t/kausi** | **Kevät t/kausi** | **Kesä t/kausi** | **Keskimääräinen kävijämäärä / vuosi** | **Tuntityyppi** |
| **2013** |   |   |   |   | Lähitunnit |
| **2014** |   | 14,5/vko | 5 |   | Lähitunnit |
| **2015** | 222 | 210 | 12 | 28,6 | Lähitunnit |
| **2016** | 231 | 263 | 23 | 23,9 | Lähitunnit |
| **2017** | 184 | 212 | 6 | 20,3 | Lähitunnit |
| **2018** | 168 | 221 | 6 | 20,4 | Lähitunnit |
| **2019** | 129 | 160 | 5 | 24,2 | Lähitunnit |
| **2020** | 138 | 78 | 16 | 19,1 | Lähitunnit |
| 11 | 86 |   | 45,5 | Etätunnit |
| **2021** | 131,5 | 0 | 33,5 | 13,8 | Lähitunnit |
|   | 29 |   |   | Etätunnit |

Taulukko 1. Aikuisten tuntimäärä/kausi ja keskimääräinen kävijämäärä

**Lasten ja nuorten ryhmät:**

|  |  |  |  |  |  |
| --- | --- | --- | --- | --- | --- |
|  | **Syksy t/kausi** | **Kevät t/kausi** | **Kesä t/kausi** | **Keskimääräinen kävijämäärä / vuosi** | **Tuntityyppi** |
| **2015** | 485 | 415 | 60 | 6,8 | Lähitunnit |
| **2016** | 383 | 397 | 2 | 9,2 | Lähitunnit |
| **2017** | 260 | 245 | 62 | 14,5 | Lähitunnit |
| **2018** | 347 | 333 | 60 | 13,4 | Lähitunnit |
| **2019** | 433 | 429 | 0 | 11,1 | Lähitunnit |
| **2020** | 319 | 162 | 29 | 12,7 | Lähitunnit |
| 34 | 185 | 29 |   | Etätunnit |
| **2021** | 404 | 416 | 14 | 9,7 | Lähitunnit |

Taulukko 2. Lasten kävijämäärät ja tuntimäärät/kausi

# SEURAN TARJONTA

Kevätkaudella järjestettiin koronasta johtuen vain etäjumppia ja niissä pitäydyttiin lähinnä tutuissa jumpissa. Kesällä pidettiin ulkojumppia Pirilän ulkolavalla sekä kahvakuula Köykkyrissä. Kesällä uutuutena oli ilmainen puistojumppa senioreille, joka pidettiin vapaaehtoisvoimin Ilonpilke-puistossa. Syksyllä alkoi uutena tuntina toiminnallinen kuntopiiri, Latin Dance sekä nuorten ja aikuisten Dance-erillisryhmä.

Lanu puolella jatkettiin entisin ja uusin ryhmin. Kesällä pidimme lyhyet kurssit seuran tarjonnan mukaisesti tanssista ja voimistelusta. Lisänä pidimme Akrobatia lyhytkurssit kesällä ja syksyllä. Syksyllä uutena ryhmänä aloitti poikien Ninjat ryhmä ja seura järjesti 2 omaa perheliikuntaryhmää. Disco ryhmissä Girls ja Cinderellas ryhmät jäivät pois ja perustettiin uusi Show&Disco ryhmä.

## Lapset ja nuoret kevätkausi:

3-6 vuotiaat lapset:

* Tanssitossut 3-4v: Aija-Riina Kemppainen ja Fanni Nylander
* Tanssitossut 4-6v: Aija-Riina Kemppainen ja Fanni Nylander
* Satubaletti, 4-6v: Anna Hieta ja Lilja Karjalainen

Cheertanssi:

* Taifuuni 7-9v: Sani Saarikivi ja Mira Häkkinen
* Myrsky 8-11v: Sani Saarikivi ja Anna Hieta
* Hurricane 9-11v: Anna Hieta ja Lara Laamanen
* Tornado 12-14v: Anna Hieta ja Sani Saarikivi

Voimistelukoulu:

* Supernova 6-7v: Aija-Riina Kemppainen ja Fanni Nylander
* Aurora 8-9v: Pinja Tuulas ja Mira Häkkinen
* Lightning 10-12v: Pinja Tuulas ja Lara Laamanen

Discodance:

* Disco Cinderellas 9-11v: Sara Sankala, Pinja West
* Disco Girls 12-15v: Sara Sankala ja Pilvi Pohjanrinne
* Disco Divas yli 13v: Sara Sankala

Tanssillinen voimistelu:

* Mustikat 7-9v: Anna Hieta
* Ruusunmarjat 10-13v: Ida Auranen
* Aronia yli 14v: Johanna Keränen ja Anna Hieta

Erillisryhmät:

* Kempeleen kunnan kanssa yhteistyössä Akatemia Action tanssitunnit: Sani Saarikivi, Ida Auranen ja Lara Laamanen

## Lapset ja nuoret kesäkausi:

Kesäkausi järjestettiin viikonloppuleireinä alla olevan mukaisesti:

Ajalla 5.-6.6 ja 12.-13.6.2021

* Tanssi 4-6v: Lilja Karjalainen ja Fanni Nylander
* Voimistelukoulu 7-9v: Mira Häkkinen

Ajalla 19.-20.6.

* Akrobatia 8-11v: Pinja Tuulas ja Jemina Tulisalo
* Ninjat 5-7v (pojat) Jaana Poukkula

## Lapset ja nuoret syyskausi:

Perheliikunta ja 3-6 vuotiaat lapset:

* Perheliikuntaryhmä 1–2v: Riitta Kyllönen
* Perheliikuntaryhmä 3–4v: Riitta Kyllönen
* Tanssitossut 3–4v: Fanni Nylander ja Sherin Asheesh
* Tanssitossut 4-6v: Fanni Nylander ja Sherin Asheesh
* Satubaletti 4-6v; Fanni Nylander ja Sherin Asheesh
* Poikien ryhmä Ninjat 5-7v: Jaana Poukkula ja Jemina Tulisalo

Voimistelukoulu:

* Supernova 6-7v: Jaana Poukkula ja Jemina Tulisalo
* Aurora 8-9v: Mira Häkkinen ja Lara Laamanen
* Lightning 10-12v: Mira Häkkinen ja Lara Laamanen

Cheertanssi:

* Taifuuni 7-9v: Sani Saarikivi ja Jemina Tulisalo
* Hurricane 9-12v: Anna Hieta ja Lara Laamanen
* Myrsky 8-11 v: Sani Saarikivi ja Anna Hieta
* Tornado 12-14v: Anna Hieta ja Sani Saarikivi

Discodance:

* Show&Disco 9-12v: Sara Sankala
* DiscoDivas yli 13v: Sara Sankala

Tanssillinen voimistelu:

* Mustikat 7-10v: Anna Hieta
* Ruusunmarjat 10-14v: Anna Hieta
* Aronia yli 14v: Johanna Keränen ja Anna Hieta

Erillisryhmät:

* 2.-3.10.2021 Akrobatiakurssi 8-11v: Pinja Tuulas ja Jemina Tulisalo
* Kepparitunnit Akatemia Actionin kanssa yhteistyössä, Lara Laamanen

##  Aikuiset kevätkausi:

Kevään aikuisliikunta toteutettiin etäjumppina seuran Youtube-kanavan kautta

* kahvakuula Mirka Nevala
* Tehotreeni Nina Keränen
* Kehonhuolto/rpv Heidi Kilkki
* Kuntokombo Lotta Leinonen

Tunteja ladattiin Youtubeen kerran kuussa ja jäsenille lähetettiin liittymislinkit sähköpostitse

##  Aikuiset kesäkausi:

Ajalla 3.5.-24.6.2021:

* Kahvakuula: Topi Tiainen
* RPV: Heidi Kilkki
* Tehotreeni: Nina Keränen
* Zumba®: Piritta Pehkonen
* Puistojumppa senioreille Johanna Keränen ja Jaana Saarikivi

## Aikuiset syyskausi:

* Jooga: Heidi Kilkki
* Kahvakuula: Topi tiainen
* Kehonhuolto: Piritta Pehkonen
* Kiinteytys: Piritta Pehkonen
* Latin Dance: Heidi Kilkki
* Tehotreeni: Nina Keränen
* Toiminnallinen kuntopiiri: Topi Tiainen
* Zumba®: Piritta Pehkonen

Erilliskursseina:

* Barre 2.10.2021 Hanna-Leena Kauppinen
* Zumba-Maraton 13.12.2021 Piritta Pehkonen
* Dance (koko kausi) Sara Sankala

# MAKSUT JA JÄSENEDUT

**Maksut**

* Jäsenmaksu oli 10 € / kalenterivuosi.
* Aikuisten kevätkausimaksu oli 60 € ja syyskausimaksu 60 €
* Aikuisten kevään etäjumpat 30 €
* Koko vuoden jumppakortin hinta oli 110 €
* Työttömille, opiskelijoille ja eläkeläisille kausimaksu oli keväällä 50 € ja syksyllä 50 €
* 10-kerran kortti 30 €
* Kertamaksu 5€

Seuran kausimaksun pystyi suorittamaan tilisiirtona, Paytrail-maksuna, käteisellä, Smartum-seteleillä tai verkko-ja mobiilimaksulla, Tykyseteleillä, ePassilla, Edenred -virikeseteleillä ja Easybreak –mobiilimaksulla.

**Jäsenedut**

* Jäsenalennusliikkeitä oli 11 kpl vuonna 2021.

# TAPAHTUMAT

* Kinkunsulatusjumppa etänä 6.1.
* Kevätnäytös järjestettiin videoimalla esitykset 15.-16.5.2021
* Syyskauden aloitus, ilmainen tutustumisviikko aikuisten ryhmäliikuntaan 30.8.-5.9.2021
* Joulukalenterin tilalla pidettiin adventtiarvonnat sosiaalisen median tileillä

Lisäksi muita tempauksia ja kampanjoita:

* Hyvä Kasvaa Kempeleessä tapahtumapäivä la 28.8. Mukana Zumba-näytetunti
* Voimisteluliiton Seurapaitapäivä ti 28.9.

# KISATAPAHTUMAT

KNV:n kilparyhmät osallistuivat seuraaviin tapahtumiin:

* Tanssillisen voimistelun joukkueet Aronia ja Ruusunmarjat sekä Cheertanssiryhmä Myrsky (Stara) osallistuivat 31.1.2021 etänä pidettyyn Lumo-semitapahtumaan
* Tanvo joukkue Aronia tanssillisen voimistelun cup 4 Jyväskylä 24.4.2021
* Cheertanssiryhmä Tornado osallistui Start Pohjoinen etäarviointiin 18.4.2021
* Cheertanssiryhmä Tornado osallistui Spirit 3 etädigikilpailuun 9.5.2021
* Tanvo joukkue Mustikat osallistuivat SC Vantaan Etelä-Suomen aluestaraan 27.11.2021
* Cheertanssiryhmä Myrsky osallistui Turun Pyrkivän Vappu Staraan 2.5.2021
* Aronia, Ruusunmarjat sekä Disco Divat osallistuivat Vantaan Voimisteluseuran järjestämään Lumo-semitapahtumaan 29.5.2021
* Tanssillisen voimistelun joukkue Aronia Cup 1 Jyväskylä 6.11.2021
* Cheertanssiryhmä Myrsky, Tanssillisen voimistelun ryhmä Mustikat ja Voimistelukoulu Lightning osallistui Kainuun Staraan 27.11.2021

# OHJAAJA- JA SEURAKOULUTUKSET

Seuran toiminnassa oli mukana kahdeksan (8) koulutettua aikuisliikuntaohjaajaa sekä keväällä 13 ja syksyllä 11 lasten- ja nuorten ohjaajaa.

* Lilja Karjalainen Voimisteluohjaajan starttikoulutus etänä 14.3 ja 28.3.2021
* Johanna Keränen ja Anna Hieta Tuomariseminaari 1.9.2021
* Sherin Asheesh, Jaana Poukkula ja Jemina Tulisalo Voimisteluohjaajan starttikoulutus 25.9.2021
* Anna Hieta, SCL koulutus 2.10.2021
* Energiset Lapset ryhmässä 18.12.2021 (tilauskoulutus seuralle yhdessä HaHe:n kanssa)

# KOKOUKSET

Lanu ohjaajat kokoustivat etänä 17.1.2021 ajankohtaisista asioista. Seuran kevätkokous pidettiin 30.3.2021 ja syyskokous 1.11.2021. Kaikille yhteinen ohjaajapalaveri pidettiin 15.8.2021.

Johtokunta kokoontui kaksitoista (12) kertaa. Kokoukset pidettiin pääsääntöisesti Teams-etäkokouksina.

# EDUSTUKSET JA HUOMIONOSOITUKSET

Edustukset:

* Pohjois-Suomen seuraverkostotapaaminen 11.2. Johanna Keränen

Muistamiset ja huomionosoitukset:

* Ylioppilaiden muistamiset 5.6.2021**:** Ida Auranen, Sani Saarikivi ja Pilvi Pohjanrinne
* Limingan Naisvoimistelijat 70-vuotisjuhlan kunniaksi 50€:n kannatusmaksu

# YHTEISTYÖKUMPPANIT

Seura teki tiivistä yhteistyötä Suomen Voimisteluliiton, Kempeleen kunnan, yritysten ja muiden kempeleläisten seurojen kanssa. Kunnan kanssa teimme yhteistyötä mm. järjestämällä tanssitunteja ja kepparitunteja Akatemia Actionissa.

# LAHJOITUKSET JA AVUSTUKSET

Kempeleen kunnan toiminta-avustus seuralle oli 9143,52 euroa.

SNLS:n voimisteluvalmentajan jatkokoulutuksen apuraha yhdelle valmentajalle. Apuraha 480€.

# TIEDOTUS JA MAINONTA

Ensisijaisena tiedotusvälineenä käytettiin seuran www-sivuja, Facebook-sivustoa, Instagramia sekä seuran sähköpostia ja Hoikan kautta lähetettäviä massa-sähköpostijakeluja sekä tekstiviestejä. Sisäinen tiedottaminen hoidettiin pääasiassa Johtokunta- ja Ohjaajat-Facebook-ryhmissä sekä Whatsapp-sovelluksella. Johtokunnan kokouspöytäkirjat tallennettiin johtokunnan ja ohjaajien yhteisiin Teams-ryhmiin sähköiseen arkistoon. Vuonna 2021 mainostettiin sosiaalisen median kautta sekä yhdellä lehti-ilmoituksella. Seuran ”tykkääjiä” Facebookissa on yli 1700 ja Instagramissa yli 700.